A Kúria szerint akadályozták Nyakó Istvánt
A Nemzeti Választási Bizottság döntését megváltoztatva a Kúria kimondta: 2016. február 23-án a Nemzeti Választási Iroda székházában tartózkodó ismeretlen személyek Nyakó Istvánt akadályozták az országos népszavazás kezdeményezéséhez fûzõdõ jogának gyakorlásában.
A Kúria jogerõs végzése szerint nem állja meg helyét a Nemzeti Választási Bizottság korábbi döntése, miszerint a Nemzeti Választási Irodában múlt kedden senki sem akadályozta Nyakó István szocialista politikust abban, hogy népszavazási kérdést nyújtson be a vasárnapi boltzár ügyében - vette észre a 444.hu.

A Kúria egy másik eljárásban dönt majd Erdõsi Lászlóné népszavazási kezdeményezésének megsemmisítésérõl, ha erre felülvizsgálati kérelem érkezik, vagyis a másik boltzáras kérdést beadó szocialistáknak a népszavazási törvényre hivatkozva kell új kérelmet beadniuk.

Mindenkinél Erdõsiné kérdése volt

A Kúria a végzésében ugyanakkor nem állapította meg, hogy Erdõsi Lászlóné a kopaszokkal "szándék- és akarategységben tevékenykedett". Azt írták, "nincs olyan bizonyíték, mely ezt a kérelmezõi elõadást kifejezetten alátámasztja". Pedig - mint az az Origo fotóriporterének képe alapján a sajtót bejárta - a Nyakót akadályozó kopaszoknál különféle mappákban azonos dokumentum volt.

A mappákban nem más volt, mint Erdõsiné népszavazási kezdeményezése. Mint arról az Origo beszámolt, az ellenfényben látszik az egyikben lévõ hivatalos irat. Nehezen ugyan, de kiolvasható a beadványozónak az NVI honlapjáról már ismert neve mellett a lakcíme is, innen derült ki, hogy Erdõsi Lászlóné nem más, mint Erdõsi László exfideszes, jelenleg független herceghalmi polgármester felesége.

Megkérdeztük az Origo olvasóit, hogy szerintük akadályozták-e a Nemzeti Választási Irodánál összegyûlt férfiak Nyakó Istvánt. A válaszadók 87%-a szerint igen.
Nemzeti Választási Iroda Erdõsi Lászlóné vasárnapi boltzár Nyakó István